27.10.2017 жылғы№ 436-Н бұйрыққа қосымша

**«Хабар» Агенттігі» акционерлік қоғамдағы сыбайлас жемқорлыққа қарсы стандарттар**

**1. Қоғамдық қатынастар саласының атауы:** бұқаралық ақпарат құралдары саласында.

**2. Сыбайлас жемқорлыққа қарсы стандарттарды әзірлеушінің атауы:**

«Хабар» Агенттігі» акционерлік қоғамының (бұдан әрі - Агенттік) құқықтық қамтамасыз ету департаменті

**3. Агенттік қызметкерлерінің мінез-құлық (іс-қимыл) қағидалары:**

3.1. Сыбайлас жемқорлыққа қарсы стандарттармен қозғалатын салада жеке және заңды тұлғалардың құқықтары мен заңды мүдделерін іске асыру кезінде Агенттік қызметкерлері міндетті:

1) заңдылық қағидатын, Қазақстан Республикасы Конституциясының, Заңдары мен өзге де нормативтік құқықтық актілерінің, Агенттіктің ішкі құжаттарының талаптарын басшылыққа алу;

2) сыбайлас жемқорлыққа қарсы іс-қимылға, сыбайлас жемқорлық құқық бұзушылықтарды ашуға белсенді қатысу және Қазақстан Республикасының Сыбайлас жемқорлыққа қарсы күрес туралы заңнамасының сақталуына дербес жауапты болу;

3) әріптестерінен жоғары құқықтық және сыбайлас жемқорлыққа қарсы мәдениетті сақтауды талап ету және қолдау;

4) заңнамаға сәйкес келмейтін және табыс табумен байланысты кәсіпкерлік және өзге де қызметті жүзеге асыруда біреуге жәрдемдесуге бағытталған іс-әрекеттер жасаудан тартыну;

5) жеке және заңды тұлғалардың өз құқықтары мен заңды мүдделерін іске асыруын қиындататын әрекеттерге (әрекетсіздікке) жол бермеу;

6) басқа адамдарды сыбайлас жемқорлық құқық бұзушылықтар жасауға көндірмеу;

7) «Сыбайлас жемқорлыққа қарсы іс-қимыл туралы» Заңның 12-бабы 1-тармағының 4) тармақшасына сәйкес жеке және заңды тұлғалардан ақшалай қаражатты, көрсетілетін қызметтерді, сыйлықтарды, тауарларды қоса алғанда, өзінің лауазымдық функцияларын орындағаны үшін сыйақы қабылдамау;

8) мүліктік және мүліктік емес игіліктер мен артықшылықтар алу немесе табу мақсатында таратылуға жатпайтын қызметтік және өзге де ақпаратты пайдаланбау;

9) жеке немесе заңды тұлғаларға берілуі «Ақпаратқа қол жеткізу туралы» Қазақстан Республикасының Заңында, ішкі құжаттарда көзделген ақпаратты беруден бас тартпау;

10) шындыққа сәйкес келмейтін мәліметтерді таратпау;

11) басқа ұйымдардың қызметіне заңсыз араласуды жүзеге асырмау;

12) қызмет бабын теріс пайдалану, негізсіз төрешілдікке, сондай-ақ дөрекілік пен біржақтылыққа жол бермеу;

13) Агенттіктің құзыретіне кіретін мәселелермен жүгінген адамдардың ар-намысы мен қадір-қасиетін құрметтеу;

14) жеке сипаттағы мәселелерді шешу кезінде қарамағындағы және үшінші өзге де тұлғалардың әрекеттеріне ықпал ету үшін лауазымдық жағдайды пайдаланбау және т.б.

3.2. Өз құзыреті шеңберінде басқарушылық, әкімшілік және өзге де шешімдерді дайындау мен қабылдау кезінде Агенттік қызметкерлері міндетті:

1) функцияларын өздерінің лауазымдық өкілеттіктеріне сәйкес жүзеге асыру;

2) лауазымдық міндеттерін атқару кезінде жеке және заңды тұлғаларға артықшылық көрсетпеу, олардың ықпалынан тәуелсіз болу;

3) орындау үшін алынған тапсырманың заңдылығына күмәнданғаны туралы тікелей басшысына жазбаша нысанда дереу хабарлау;

4) жасалған немесе жасалып жатқан сыбайлас жемқорлық құқық бұзушылық туралы басшылыққа дереу баяндау;

5) құрылымдық бөлімшелерде, мемлекеттік органдарда және өзге де ұйымдарда өткізілетін жұмыс топтарына, кеңестерге, отырыстарға қатысуы туралы басшылыққа дереу баяндау;

6) бұқаралық ақпарат құралдарымен өзара іс-қимыл жасауға тән сыбайлас жемқорлық тәуекелдерін сәйкестендіру және олар анықталған жағдайда, тиісті ақпаратты тікелей басшыға беру;

7) бағынысты тұлғалардың қызметтік өкілеттіктерінің міндеттері мен көлемін анық және нақты айқындау;

8) мүдделер қақтығысына жол бермеу, Қазақстан Республикасының заңнамасына сәйкес оларды жою жөнінде шаралар қабылдау;

9) егер тікелей басшының өзі мүдделер қақтығысына тартылған болса, жоғары тұрған басшыға жүгіну;

10) қарамағындағы лауазымды тұлғалар арасында еңбек жүктемесін біркелкі бөлу;

11) олардың қызметінің нәтижелерін бағалау, сондай-ақ көтермелеу және жазалау шараларын қолдану кезінде әділдік пен объективтілік таныту;

12) сыбайлас жемқорлықтың алдын алу бойынша түбегейлі шаралар қабылдау;

13) қызметтен тыс сипаттағы мәселелерді шешу кезінде қарамағындағылардың қызметіне ықпал ету үшін өзінің қызметтік жағдайын пайдаланбау.

**4. Ішкі нормативтік актілердің және өзге де шешімдердің жобаларын дайындауға қойылатын сыбайлас жемқорлыққа қарсы талаптар:**

1) ішкі нормативтік актілерді және өзге де шешімдерді, оның ішінде Агенттіктің Директорлар кеңесі мен Басқармасының шешімдерін әзірлеу сатысында Қазақстан Республикасының Конституциясында, заңдарда белгіленген азаматтардың құқықтары мен бостандықтарын мүлтіксіз ескеру;

2) Агенттіктің әзірленетін ішкі актілерінің және өзге де шешімдерінің жобалары Қазақстан Республикасы заңнамасының нормаларына қайшы келмеуге тиіс;

3) Агенттіктің Ішкі актілерін және өзге де шешімдерін дайындау барысында заңды тұлғалардың заңды мүдделерін бұзуға жол бермеу;

4) Агенттіктің Ішкі актілерінің және өзге де шешімдерінің жобалары Агенттік құзыретінің шегінен шықпауға тиіс;

5) Агенттіктің ішкі нормативтік актілерінде және өзге шешімдерінде сыбайлас жемқорлық факторлары немесе олардың белгілері бар нормаларды пайдаланбауға тиіс;

6) Агенттіктің басқару органдарының шешімдерін әзірлеу кезінде жекелеген жеке және (немесе) заңды тұлғалардың мүддесінде нормалардың қабылдануына жол бермеу;

**5. Тіршілік әрекеті саласының ерекшелігіне байланысты туындайтын өзге де өзара қарым-қатынастар кезінде Агенттік қызметкерлері:**

1) сұрау салуларды қабылдаудан негізсіз бас тартуға, оларды қарау кезінде әуре-сарсаңға салуға және дәйексіз мәліметтерді ұсыну фактілеріне жол бермеуге тиіс;

2) жеке мүліктік және мүліктік емес пайдалар алу үшін өзінің лауазымдық өкілеттіктерін және онымен байланысты мүмкіндіктерді қолданбауға тиіс;

3) дөрекілік, адамдық қадір-қасиетін кемсіту, жөнсіздік, орынсыз мінез-құлық фактілеріне жол бермеуге тиіс;

4) рулық, жерлестік және жеке сенімділік белгілері бойынша кадрларды іріктеу және орналастыру жағдайларына жол бермеу, меритократия қағидаттарын сақтауды қамтамасыз ету;

5) анық орындалмайтын немесе олардың лауазымдық міндеттері шегінен шығатын, сондай-ақ Қазақстан Республикасының заңнамасына қайшы келетін өкімдер бермеу;

6) Жоғары тұрған не төмен тұрған не жұмысы бойынша өзімен өзгеше тәуелділікте болатын жұмыскермен ақшалай немесе өзге де мүліктік сипаттағы құмар ойындарға қатыспау;

7) азаматтар мен заңды тұлғалар құқықтарының, бостандықтары мен заңды мүдделерінің сақталуын және қорғалуын қамтамасыз ету, олардың өтініштерін Қазақстан Республикасының заңнамасында белгіленген тәртіппен және мерзімдерде қарау және олар бойынша қажетті шаралар қолдану;

8) функцияларын өздерінің лауазымдық өкілеттіктеріне сәйкес жүзеге асыру;

9) Корпоративтік Әдеп кодексін және Агенттіктің қызметін реттейтін өзге де ішкі құжаттарды сақтау;

10) өздеріне мәлім болған сыбайлас жемқорлық құқық бұзушылық жағдайлары туралы Агенттік басшылығының назарына дереу жеткізу;

11) Қазақстан Республикасының Заңында тәртіптік, әкімшілік немесе қылмыстық жауаптылық көзделген теріс қылықтар мен өзге де құқық бұзушылықтар жасау фактілеріне жол бермеуге тиіс;

12) қызметтік немесе жеке тапсырмаларды орындау үшін қарамағындағы қызметкерлерді тартуға жол бермеу.

**6. Басқа шектеулер мен тыйымдар.**

Агенттіктің қызметкерлері міндетті:

1) Қазақстан Республикасының Конституциясын және Қазақстан Республикасы заңнамасының талаптарын сақтау;

2) Қазақстан Республикасының заңдарында белгіленген шектеулерді сақтау;

3) Агенттіктің басқару органдарының шешімдерін, Басқарма Төрағасы мен оның орынбасарларының, басқарушы директордың, сондай-ақ бөлімшелердің тікелей басшыларының бұйрықтары мен өкімдерін орындау.